На жаль, прыкметна здала свае лідарскія пазіцыі каманда ПМК-110, якая патрапіла на пяты радок у табліцы. Нечакана “выпаў” з барацьбы калектыў Нацпарка “Прыпяцкі”. Не вельмі сур’ёзна паставіліся да гэтага турніру аматары спорту райаддзелаў па надзвычайных сітуацыях і ўнутраных спраў. Хаця па колькасным складзе яны павінны былі б быць у авангардзе мясцовай спартыўна-масавай і фізкультурна-аздараўленчай работы. Таму зусім не выпадкова, што зборныя суседніх Жыткавіцкага і Акцябрскага, Нараўлянскага і Ельскага раёнаў фарміруюцца пераважна з ліку менавіта іх прадстаўнікоў. У нас жа сітуацыя ўвогуле не радуе, бо ёсць праблемы нават з вызваленнем ад работы на час спаборніцтваў “сілавікоў”, якія могуць і павінны былі б адстойваць гонар свайго рэгіёну.